Seguntes a tradición d'o movimiento d'os Santos d'os Zaguers Días, O Libro de Mormón contiene os rechistros de dos grans civilizacions que pobloron o continent americán, una procedent de Cherusalem por l'anyo 600 aC y l'atra plegando muitos sieglos antes quan o episodio biblico d'a Torre de Babel. Istes rechistros habrían estau mantenius por profetas que vivioron entre ixos puestos, dica que Mormón, un d'ixos profetas, habría feito una compilación d'os anals en un solo volumen, entallau en planchas de metal.